label_title: Совјетска окупација Бесарабије и Северне Буковине
label_desc: Совјетска окупација Бесарабије и Северне Буковине догодила се од 28. јуна до 4. јула 1940. године, као резултат ултиматума Совјетског Савеза Румунији 26. јуна 1940. године, који је претио употребом силе. Бесарабија је била део Краљевине Румуније од времена Руског грађанског рата а Буковина од распада Аустроугарске, а Херца је била округ румунског Старог краљевства. Ти региони, са укупном површином од 50.762 км2 (19.599 квадратних миља) и популацијом од 3.776.309 становника, били су укључени у Совјетски Савез. Дана 26. октобра 1940. године, шест румунских острва на Чилији, краку Дунава, површине 23,75 км2 (9,17 квадратних миља), такође је заузела Совјетска армија.